Vi havde en dejlig oplevelse i Ninas lejlighed, som har alt, som man har brug for. Med flere voksne børn var det utrolig dejligt at have flere store værelser, hvor man også kunne være for sig selv.
Køkken, spisestue og den super dejlige altan ligger i direkte forlængelse af hinanden, og det var rigtig dejligt i sommervarmen. Også fordi altanen ligger imod baghaven, der med træer og grønt område er et rigtig dejligt sted.
Vores gåture rundt om søerne med tilhørende besøg på de hyggelige kaféer, der ligger der, kommer vi til at savne.
Vi satte også stor pris på, at al mad kunne købes “lige om hjørnet”, både tilberedt og ikke tilberedt mad, samt andre husholdningsvarer.
Om aftenen og om natten var der lidt støj på de værelser, der vendte ud mod gaden, men det var til at leve med, hvis man holdt vinduerne lukkede.
Værterne har været super søde, venlige, imødekommende og hjælpsomme.
Et supergodt ophold og oplevelse!